Keď ubehla dlhá doba, odkedy bolo tieto vzácne biele žirafy vidieť, začali po nich pátrať pracovníci z The Kenya Wildlife Service. Napokon sa potvrdili najhoršie obavy - matka žirafa s jej mláďaťom boli nájdené zabité, pričom z nich ostali len kosti, informuje web Independent. Rezervácia vyhlásila, že boli usmrtené približne pred 4 mesiacmi ozbrojenými pytliakmi.
"Toto je veľmi smutný deň pre Keňu. Sme jediná komunita na svete, v ktorej správe sú biele žirafy," vyhlásil Mohammed Ahmednoor, manažér rezervácie v keňanskej oblasti Garissa.
Ahmednoor označil zabitie žiráf ako úder do ich obrovskej snahy, ktorú podnikali na ochranu vzácnych a jedinečných druhov. Zároveň dodal, že tento ohavný čin bol budíček pre pokračujúcu podporu úsilia o zachovanie daného druhu. The Kenya Wildlife Society vyhlásila, že začala podnikať kroky na vyšetrenie týchto ohavných činov.
Po zabití matky a jej mláďaťa tak zostala nažive už iba jedna biela žirafa - osamelý samec, ktorého porodila tá istá zabitá samica. Ten je teraz jediným predstaviteľom svojho druhu na svete.
Biely vzhľad týchto zvierat má na svedomí zriedkavá choroba zvaná leucizmus. Pokožka týchto zvierat nedokáže produkovať pigmenty, no mäkké tkanivá to dokážu. Aj preto je možné, že tieto žirafy majú pigment napríklad v očiach.
Biele žirafy boli prvýkrát videné v Keni v marci roka 2016 a na celom svete sa preslávili v roku 2017 po tom, čo sa ich podarilo natočiť.
Za posledných 30 rokov klesla celková populácia žiráf až o 40 percent. Prispieva k tomu práve aj pytliactvo a obchodovanie s týmito zvieratami.
Tiež si pozri...Biele žirafy zaujali ľudí v národnom parku v Keni Už aj žirafám hrozí vyhynunutie. Ich počet sa kvôli pytliakom rapídne znížil